CELEX: 32018D0071
Language: hu
Date: 2017-12-12 00:00:00
Title: A Bizottság (EU) 2018/71 végrehajtási határozata (2017. december 12.) a villamos energia hollandiai termelésének és nagykereskedelmi értékesítésének a vízügyi, energiaipari, közlekedési és postai szolgáltatási ágazatban működő ajánlatkérők beszerzéseiről és a 2004/17/EK irányelv hatályon kívül helyezéséről szóló 2014/25/EU európai parlamenti és tanácsi irányelv alkalmazása alóli mentesítéséről (az értesítés a C(2017) 8339. számú dokumentummal történt) (EGT-vonatkozású szöveg. )

17.1.2018   
               
               
                  HU
               
               
                  Az Európai Unió Hivatalos Lapja
               
               
                  L 12/53
               
            A BIZOTTSÁG (EU) 2018/71 VÉGREHAJTÁSI HATÁROZATA
      (2017. december 12.)
      a villamos energia hollandiai termelésének és nagykereskedelmi értékesítésének a vízügyi, energiaipari, közlekedési és postai szolgáltatási ágazatban működő ajánlatkérők beszerzéseiről és a 2004/17/EK irányelv hatályon kívül helyezéséről szóló 2014/25/EU európai parlamenti és tanácsi irányelv alkalmazása alóli mentesítéséről
      
         
            (az értesítés a C(2017) 8339. számú dokumentummal történt)
         
      
      (Csak a holland nyelvű szöveg hiteles)
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a vízügyi, energiaipari, közlekedési és postai szolgáltatási ágazatban működő ajánlatkérők beszerzéseiről és a 2004/17/EK irányelv hatályon kívül helyezéséről szóló, 2014. február 26-i 2014/25/EU európai parlamenti és tanácsi irányelvre (1) és különösen annak 35. cikke (3) bekezdésére,
      tekintettel a DONG Energy A/S (DONG), (2) az Eneco B.V. (Eneco) és az N.V. Nuon Energy (Nuon) (a továbbiakban: kérelmezők) által 2017. január 30-án e-mail útján benyújtott kérelemre,
      A Közbeszerzési Tanácsadó Bizottsággal folytatott konzultációt követően,
      mivel:
      1.   TÉNYÁLLÁS
      
      
                  (1)
               
               
                  A DONG, az Eneco és a Nuon a 2014/25/EU irányelv 35. cikke alapján 2017. január 30-án e-mailben kérelemmel (a továbbiakban: kérelem) fordult a Bizottsághoz.
               
            
                  (2)
               
               
                  A 2014/25/EU irányelv 4. cikke értelmében közszolgáltató ajánlatkérőnek minősülő DONG, Eneco és Nuon által benyújtott kérelem az abban foglaltak szerint a „villamosenergia-termelést és -nagykereskedelmet” érinti.
               
            
                  (3)
               
               
                  A kérelmezők az irányelv értelmében „közvállalkozások”, mivel azok végső soron állami, regionális vagy helyi hatóságok irányítása alatt állnak:
                  
                              a)
                           
                           
                              A DONG a DONG Energy Group tagja. A DONG Energy legfelső szintű anyavállalatánál a cég felett kizárólagos irányítást gyakorló Dán Királyság jelenleg a részvények 50,4 %-ával rendelkezik. A cégcsoport egészen a közelmúltig a Dán Királyság és a Goldman Sachs közös irányítása alá tartozott (3), de a 2016. június 9-én lezajlott első nyilvános kibocsátáskor a Dán Királyság 58,8 %-os részesedése csökkent, ugyanakkor kizárólagos irányítást szerzett a DONG felett. A dán parlamenti többséggel létrejött politikai megállapodás szerint a Dán Királyság legalább 2020-ig megtartja többségi részesedését.
                           
                        
                              b)
                           
                           
                              Az Eneco az Eneco Holding B.V. ellenőrzése alatt áll. Az Eneco Holding B.V. részvényeivel 53 önkormányzat rendelkezik, amelyek főként Hollandia Dél-Holland, Észak-Holland, Utrecht és Frízföld tartományában találhatók.
                           
                        
                              c)
                           
                           
                              A Nuon részvényeivel a Vattenfall AB rendelkezik. A Vattenfall AB egy, a tőzsdén nem jegyzett társaság, amely 100 %-ban a svéd állam tulajdonában áll.
                           
                        
            
                  (4)
               
               
                  mivel a kérelemhez nem csatoltak független nemzeti hatóság által elfogadott állásfoglalást a 2014/25/EU irányelv 35. cikkének (2) bekezdése értelmében, a Bizottság 2017. március 24-én e-mailben tájékoztatta a holland hatóságokat a kérelemről, és további információkat kért. Az információkérésre adott válaszukat a holland hatóságok 2017. június 19-én e-mailben küldték el. A válasz hiányosnak bizonyult, ami arra vezette a Bizottságot, hogy 2017. július 27-én további pontosítást kérjen, amelyet a holland hatóságok 2017. szeptember 25-én nyújtottak be.
               
            
                  (5)
               
               
                  Tekintettel arra, hogy az információkérésre adott válaszok nem a Bizottság által megállapított határidőn belül érkeztek be, a határozathozatalra megállapított időkeretet felfüggesztették a tájékoztatási kérelemben megállapított határidő lejárta (2017. április 17.) és a teljeskörű információ beérkezése (2017. szeptember 25.) közötti időszakra, így 2017. december 12. lett a bizottsági határozat elfogadásának új határideje.
               
            2.   JOGI KERET
      
      
                  (6)
               
               
                  A 2014/25/EU irányelv a villamosenergia termelésével és nagykereskedelmi értékesítésével kapcsolatos tevékenységek folytatásához szükséges szerződések odaítélésére alkalmazandó, kivéve, ha a tevékenységet az irányelv 34. cikke alapján mentesítették.
               
            
                  (7)
               
               
                  A 2014/25/EU irányelv 34. cikke előírja, hogy az irányelv hatálya alá tartozó tevékenység folytatására irányuló szerződés nem tartozik ezen irányelv hatálya alá, ha a tagállamban, ahol a szerződést teljesítik, a tevékenység közvetlen módon ki van téve a versenynek olyan piacokon, amelyekre a belépés nem korlátozott. A versenynek való közvetlen kitettséget objektív szempontok alapján kell értékelni, figyelembe véve az érintett ágazat egyedi jellemzőit.
               
            3.   ÉRTÉKELÉS
      
      3.1   Szabad piacra jutás
      
      
                  (8)
               
               
                  A piacra való belépés akkor minősül szabadnak, ha a tagállam végrehajtotta és alkalmazza az adott ágazatot vagy annak egy részét megnyitó, megfelelő uniós jogszabályokat. Ezeket a jogszabályokat a 2014/25/EU irányelv III. melléklete sorolja fel. A villamosenergia-ágazatra vonatkozóan a jogszabály a 2009/72/EK európai parlamenti és tanácsi irányelvre (4) hivatkozik.
               
            
                  (9)
               
               
                  Hollandia a 2009/72/EK irányelvet a villamos energiáról szóló 1998. évi törvénnyel (5) (Elektriciteitswet) átültette a nemzeti jogába. Következésképpen, valamint a 34. cikk (1) bekezdése alapján, a piacra való bejutás Hollandia teljes területén szabadnak tekinthető.
               
            3.2.   A versenynek való közvetlen kitettség
      
      
                  (10)
               
               
                  A versenynek való közvetlen kitettséget több mutató alapján kell értékelni, amelyek közül önmagában egyik sem döntő jelentőségű. A határozat által érintett piacokra vonatkozó egyik mérlegelendő paraméter az adott piac meghatározó szereplőinek piaci részesedése. Az érintett piacok sajátosságaira tekintettel egyéb kritériumokat is figyelembe kell venni.
               
            
                  (11)
               
               
                  Ez a határozat nem érinti a versenyszabályok és az uniós jog más területeinek alkalmazását. Így különösen a versenynek való közvetlen kitettségnek a 2014/25/EU irányelv 34. cikke szerinti értékelésénél használt kritériumok és módszerek nem szükségképpen azonosak azokkal, amelyeket a Szerződés 101. vagy 102. cikke, illetve a 139/2004/EK tanácsi rendelet (6) alapján alkalmaznak. Ezt a Törvényszék is megerősítette egy közelmúltbeli ítéletében (7).
               
            
                  (12)
               
               
                  Szem előtt kell tartani, hogy e határozat célja annak megállapítása, hogy a kérelemmel érintett szolgáltatások ki vannak-e téve olyan mértékű versenynek (olyan piacokon, amelyekre a belépés a 2014/25/EU irányelv 34. cikke értelmében nem korlátozott), amely biztosítja, hogy a 2014/25/EU irányelvben meghatározott részletes beszerzési szabályok jelentette fegyelem hiányában is átlátható, megkülönböztetéstől mentes módon történik az érintett tevékenységek folytatására irányuló beszerzés, olyan kritériumok alapján, amelyek lehetővé teszik a beszerzők számára az általánosságban gazdaságilag legelőnyösebb megoldás azonosítását. Ezzel összefüggésben fontos szem előtt tartani, hogy az érintett piacon nem minden piaci szereplő tartozik a közbeszerzési szabályok hatálya alá (8). Ezért amikor a közbeszerzési szabályok hatálya alá nem tartozó cégek tevékenykednek ezeken a piacokon, versenynyomást gyakorolhatnak az e szabályok hatálya alá tartozó piaci szereplőkre.
               
            3.2.1   A termékpiac meghatározása
      
      
                  (13)
               
               
                  A Bizottságnak a precedensként szolgáló COMP M.4110 – E.ON/ENDESA ügyben hozott, 2006. április 25-i határozata (9) szerint a villamosenergia-ágazatban a következő érintett termékpiacokat lehet megkülönböztetni: i. előállítás és nagykereskedelmi értékesítés; ii. szállítás; iii. elosztás és iv. kiskereskedelmi értékesítés. Habár e piacok közül néhány további alkategóriákra tagolható, a Bizottság eddigi gyakorlatában (10) elutasította a villamosenergia-termelési piac és a nagykereskedelmi értékesítési piac közötti megkülönböztetést, mivel az előállítás önmagában az értéklánc szempontjából csak az első lépés, de az előállított villamosenergia-mennyiségeket a nagykereskedelmi piacon értékesítik.
               
            
                  (14)
               
               
                  A DONG, az Eneco és a Nuon kérelme a villamos energia előállítására és nagykereskedelmi értékesítésére vonatkozik.
               
            
                  (15)
               
               
                  A holland fogyasztóvédelmi és piacfelügyeleti hatóság (Autoriteit Consument & Markt ACM) úgy vélte, hogy a villamos energia előállításába és nagykereskedelmi értékesítésébe beletartozik mind a hagyományos, mind a megújuló energiaforrásokból származó villamos energia is (11). Ennek kapcsán az ACM megállapította, hogy a szélenergia a villamos energia előállításának és nagykereskedelmi értékesítésének részét képezi (12). Hozzátette, hogy a szélenergiából előállított villamos energiát ugyanazokon a piacokon értékesítik, mint az egyéb energiaforrásokból előállított villamos energiát (13). Az ACM ezért úgy döntött, hogy nem készít külön értékelést a szélenergia nagykereskedelmi értékesítéséről.
               
            
                  (16)
               
               
                  A kérelmezők úgy vélik, hogy Hollandiában a megújuló villamos energia helyzete eltér a Németországban és Olaszországban fennálló helyzettől. A kérelmezők szerint Hollandiában a megújuló forrásból származó villamos energia piaci erőknek van kitéve, ezért felcserélhető a hagyományos forrásból származó villamos energiával. E tekintetben a kérelmezők megjegyzik, hogy a Hollandiában működő energiaszolgáltató cégek mindegyike rendelkezik kereskedelmi vállalattal. A kereskedelmi vállalatokon belüli kereskedelmi tevékenység a saját termelés útján és a piacon előállított villamos energia beszerzésére szolgál annak érdekében, hogy teljesíteni tudják a fogyasztók felé fennálló kötelezettségeiket a kiskereskedelmi piacokon. Ezen a kereskedelmi portfólión belül a megújuló villamos energia teljes mértékben felcserélhető a hagyományos villamos energiával. Ha a kereskedelmi vállalatok a piacon szerzik be a villamos energiát, akkor áramtőzsdéken keresztül, illetve kétoldalú szerződések, például energia-adásvételi megállapodások (PPA) keretében szerzik be azt. A kereskedelmi vállalatok hagyományos és megújuló villamosenergia-termelőkkel is kötnek PPA-kat. Az energiaszolgáltató cégek kereskedelmi vállalatai a PPA-k értékesítéséért versengenek a megújuló villamosenergia-termelőkkel, amelyek a villamos energiát a piaci szereplők részére értékesítik. Az átvitelirendszer-üzemeltető nem szerez be semmilyen megújuló forrásból előállított energiát. Ezért a kérelmezők szerint a megújuló villamos energia előállítása valóban piaci erőknek van kitéve, ami azt jelenti, hogy nem szükséges az európai közbeszerzési szabályok követése.
               
            
                  (17)
               
               
                  A kérelmezők hozzáteszik, hogy a hagyományos és a megújuló villamosenergia-termelőkre vonatkozó jogi keret hasonló. Véleményük szerint az egyetlen jelentős különbség a megújuló villamosenergia-termelőknek nyújtott támogatás, amelynek célja a megújuló villamos energia előállítási költsége és a piaci ár közötti különbség kiegyenlítése. A hollandiai támogatási rendszer a Stimulering Duurzame Energieproductie (SDE+).
               
            
                  (18)
               
               
                  2012-ben a Bizottság mentesítési határozatokat adott ki a német és az olasz villamosenergia-piacokra vonatkozóan (14). Németországra vonatkozóan a Bizottság úgy ítélte meg, hogy „az EEG hatálya alá tartozó villamos energia előállítása és értékesítése” nem képezi részét a hagyományos energiaforrásokból előállított villamos energia előállítási és első értékesítési piacának, mivel az „EEG hatálya alá tartozó villamos energiát általában nem értékesítik közvetlenül a nagykereskedelmi piacon; azt előbb az átviteli hálózat üzemeltetői veszik meg jogszabályban meghatározott áron”. Ehhez hasonlóan Olaszországra vonatkozóan a Bizottság úgy ítélte meg, hogy „a megújuló energiaforrásokból előállított villamos energia előállításának és nagykereskedelmi értékesítésének a piaca” elkülönül „a hagyományos energiaforrásokból előállított villamos energia előállításának és nagykereskedelmi értékesítésének” piacától mivel „a CIP 6 és a FIT mechanizmusok hatálya alá tartozó, megújuló forrásokból előállított villamos energiát javarészt az Energetikai Szolgáltatón […] keresztül értékesítik”. A Bizottság e különbségtételének fő oka alapvetően az volt, hogy a megújuló villamosenergia-termelők az előállított villamos energiát nem piaci egységek részére értékesítik (Németországban az átvitelirendszer-üzemeltető, Olaszországban pedig a Gestore dei Servizi Energetici (GSE) részére). A két eset kapcsán felhozott további szempontok: i. a megújuló villamos energia betáplálásának elsőbbsége; ii. a megújuló villamos energia jogszabályban meghatározott ára. A Bizottság hozzátette, hogy a megújuló villamosenergia-termelés nincs kitéve piaci erőknek Németországban és Olaszországban.
               
            
                  (19)
               
               
                  Jelen esetben a megújuló energiaforrásokból előállított villamos energiát közvetlenül a nagykereskedelmi piacon értékesítik a hagyományos módon előállított villamos energia termelőivel versenyezve.
               
            
                  (20)
               
               
                  Ezen túlmenően a holland villamosenergia-törvény nem írja elő a megújuló energiaforrások betáplálásának elsőbbségét. A megújuló villamos energiához való elsőbbségi hozzáférést a szűk keresztmetszetek kezelésére irányuló jogszabályokban írják elő, és csak a hálózatban előforduló keresztmetszet-leszűkülés esetén alkalmazandó. Meg kell azonban jegyezni, hogy az elmúlt években Hollandiában nem fordultak elő szűk keresztmetszetek kezelésére irányuló esetek.
               
            
                  (21)
               
               
                  Az egyetlen közös elem a német és olasz gyakorlattal a megújuló villamos energia jogszabályban meghatározott árára vonatkozik. Meg kell azonban jegyezni, hogy még ez az elem is jelentős eltéréseket mutat az említett két esettel szemben. E tekintetben a Bizottság megjegyzi, hogy az SDE+ támogatás elosztása versenyeztetésnek van kitéve olyan ajánlattételi eljáráson keresztül, amely a megújuló villamosenergia-termelők magatartását a közbeszerzési politikájuk tekintetében szabályozza (15). Valójában az SDE+ támogatási rendszer keretében a különböző megújuló technológiákkal rendelkező projekteknek előre meghatározott összegű rendelkezésre álló pénzeszközért kell versenyezniük. A verseny technológiasemleges. A projektekre és/vagy technológiákra benyújtott ajánlatok közül mindig a legalacsonyabb árral rendelkezők részesülnek először a támogatásból egészen addig, amíg a támogatási alapok rendelkezésre állnak. A holland SDE+ rendszer tehát ösztönzi a versenyképes ajánlatokat, a versenytársak pedig megpróbálják minimalizálni költségeiket (ennélfogva a támogatás értékét).
               
            
                  (22)
               
               
                  Ezért a fenti megállapítások alapján Hollandiában a megújuló villamosenergia-termelők a verseny kényszerítő hatása alatt állnak.
               
            
                  (23)
               
               
                  Figyelembe véve a holland villamosenergia-piac sajátos jellegét, a 2014/25/EU irányelv 34. cikkének (1) bekezdésében meghatározott feltételek értékelése céljából, valamint a versenyjog sérelme nélkül az érintett termékpiac fogalma a hagyományos és megújuló energiaforrásokból előállított villamos energia előállításának és nagykereskedelmi értékesítésének piacát foglalja magában.
               
            3.2.2   A földrajzi piac meghatározása
      
      
                  (24)
               
               
                  A kérelem az abban foglaltaknak megfelelően a Hollandia területén végzett tevékenységekre vonatkozik.
               
            
                  (25)
               
               
                  Az RWE/Essent ügyben (16) hozott határozatában a Bizottság úgy ítélte meg, hogy a piac földrajzi kiterjedése vagy Németországot és Hollandiát (csúcsidőn kívül) fedi le, illetve nemzeti kiterjedésű (csúcsidőben), vagy nemzeti kiterjedésű (csúcsidőn kívül és belül is), azaz attól függ, hogy különbséget tesznek-e a csúcsidő és a csúcsidőn kívüli időszakok között (17).
               
            
                  (26)
               
               
                  Az ACM a Nuon-Reliant ügyben hozott határozatában megjegyezte, hogy a villamosenergia-termelés és -nagykereskedelem piaca legalább nemzeti kiterjedésű (18). Az ACM figyelembe vette a behozatalból származó versenynyomást. Az ACM megjegyezte, hogy a csúcsidőn kívüli időszak földrajzi piaca legalább Hollandiát és Németországot fedi le (19). Mindazonáltal az ACM megjegyezte, hogy nagy kereslet idején a korlátozott rendszerösszekötő kapacitás miatt korlátozott a behozatalból származó versenynyomás. Az ACM megállapította, hogy korlátozott összefüggés áll fenn a holland és a németországi árak között.
               
            
                  (27)
               
               
                  Az ACM utalt azokra a jelzésekre, miszerint a földrajzi piac a csúcsidőszakban is szélesebb lehet a nemzeti kiterjedésnél. Az ACM előrejelzése szerint ez a helyzet állna fenn, ha a ténylegesen rendelkezésre álló behozatali kapacitást legalább 6 500 MW-ra bővítenék (20). Ez a piac Hollandián kívül Németországot, illetve Belgiumot is magában foglalná. Ezenkívül ha megkülönböztetnék a „szupercsúcsidő” piacát (amely kérdést az ACM végül nyitottan hagyta) (21), akkor a földrajzi piac legalább Hollandiát és Németországot is magában foglalná, amennyiben a ténylegesen rendelkezésre álló behozatali kapacitást legalább 8 250 MW-ra bővítenék (22).
               
            
                  (28)
               
               
                  A Nuon/Essent ügyben hozott határozat óta számos olyan projekt valósult meg, amelynek célja a Hollandiába irányuló és onnan induló rendszerösszekötő kapacitás növelése volt. A Norvégiát és Hollandiát összekötő NorNed vezeték 2008 óta üzemel 700 MW teljesítménnyel. Az Angliát és Hollandiát összekötő BritNed vezeték 2011 óta üzemel 1 000 MW teljesítménnyel. Számos egyéb projekt megvalósítása is folyamatban van:
                  
                              Határ
                           
                           
                              Rendszerösszekötő vezeték
                           
                           
                              Teljesítmény (MW)
                           
                           
                              Építés éve
                           
                        
                              Németország
                           
                           
                              Doetinchem-Wesel (új)
                           
                           
                              1 500 
                           
                           
                              2016 (üzembe helyezés 2018-ban)
                           
                        
                              Németország
                           
                           
                              Meeden-Diele (bővítés)
                           
                           
                              500
                           
                           
                              2018
                           
                        
                              Dánia
                           
                           
                              COBRA
                           
                           
                              700
                           
                           
                              2019
                           
                        
                              Belgium
                           
                           
                              Kreekrak-Zandvliet
                           
                           
                              700–900
                           
                           
                              2021
                           
                        
            
                  (29)
               
               
                  A Hollandia és a szomszédos országai közötti rendszerösszekötő kapacitás jelentős növelése valószínűleg kedvezően befolyásolta a versenyt a holland villamosenergia-termelési piacon.
               
            
                  (30)
               
               
                  A Bizottság tudomásul veszi a behozatal növekvő jelentőségét a holland villamosenergia-termelés és -nagykereskedelem piacán, és úgy véli, hogy a 2014/25/EU irányelv 34. cikkének (1) bekezdésében meghatározott feltételek értékelése céljából, valamint a versenyjog sérelme nélkül a holland villamosenergia-termelés és -nagykereskedelem piacát legalább nemzeti terjedelműnek kell tekinteni.
               
            3.2.3   Piacelemzés
      
      a)   Piaci részesedés
      
      
                  (31)
               
               
                  Korábbi határozataiban (23) a Bizottság úgy ítélte meg, hogy a villamosenergia-termelésére és -nagykereskedelmére vonatkozóan a három legnagyobb termelő összesített piaci részesedése meghatározó. Tekintettel azonban arra, hogy nem minden piaci szereplő tartozik a közbeszerzési szabályok hatálya alá, az elemzés a közbeszerzési szabályok hatálya alá tartozó egyes piaci szereplők piaci helyzetére és versenykorlátaira összpontosít. A koncentráció egyéb számításai szintén relevánsnak tekinthetők.
               
            
                  (32)
               
               
                  A Holland Statisztikai Hivatal (Centraal Bureau voor de Statistiek, a továbbiakban: CBS) 2015 februárjában jelentést adott ki a holland villamosenergia-piacról (24). A jelentés szerint a Hollandiában beépített kapacitás körülbelül 31,5 GW volt, amelyből 20,1 GW centralizált beépített kapacitás, 11,5 GW pedig decentralizált beépített kapacitás volt. Centralizált termelés esetén a hő- vagy atomerőművek által előállított villamos energiát közvetlenül a nagyfeszültségű hálózatba táplálják be. Minden más villamosenergia-termelést decentralizált termelésnek neveznek, például a termikus létesítmények, a szélenergia, a vízenergia és a napenergia segítségével termelt villamos energiát.
                  
                     1. táblázat
                  
                  
                     Beépített kapacitás (MW és erőművek száma) 2012-ben, 2013-ban és 2014-ben
                  
                  
                               
                           
                           
                              2012 (MW)
                           
                           
                              2012 (erőművek száma)
                           
                           
                              2013 (MW)
                           
                           
                              2013 (erőművek száma)
                           
                           
                              2014 (MW)
                           
                           
                              2014 (erőművek száma)
                           
                        
                              Centralizált
                           
                           
                              19 025 
                           
                           
                              48
                           
                           
                              20 132 
                           
                           
                              50
                           
                           
                              21 515 
                           
                           
                              49
                           
                        
                              Decentralizált
                           
                           
                              10 905 
                           
                           
                              6 405 
                           
                           
                              11 408 
                           
                           
                              6 451 
                           
                           
                              11 799 
                           
                           
                              6 445 
                           
                        
                              
                                 Összesen
                              
                           
                           
                              
                                 29 930 
                              
                           
                           
                              
                                 6 453 
                              
                           
                           
                              
                                 31 540 
                              
                           
                           
                              
                                 6 501 
                              
                           
                           
                              
                                 33 314 
                              
                           
                           
                              
                                 6 494 
                              
                           
                        
                              (Forrás: CBS)
                           
                        
            
                  (33)
               
               
                  A kérelmezők saját termelési adataikat is megadták, amely tartalmazza a hagyományos, illetve a megújuló energiaforrásokból történő termelés közötti elkülönítést. A táblázat azt mutatja, hogy az össztermelés lassú ütemben csökkent, a DONG és az Eneco részesedése az össztermelésben pedig lassú ütemben növekedett. A Nuon össztermelése viszonylag stabilnak mutatkozott. A kérelmezők együttes részesedése megközelítőleg kevesebb, mint az össztermelés 20 % -a. Nincs jelentős különbség hagyományos és a megújuló energiaforrásból előállított villamosenergia-termelés együttes részesedése között.
                  
                     2. táblázat
                  
                  
                     Villamosenergia-termelés megújuló és hagyományos energiaforrásokból (millió MWh), 2011–2015 (előzetes adatok)
                      (25)
                     , a piaci részesedés zárójelben
                  
                  
                              Termelés
                           
                           
                              2011
                           
                           
                              2012
                           
                           
                              2013
                           
                           
                              2014
                           
                           
                              2015
                           
                        
                              
                                 Termelés
                              
                           
                           
                              
                                 113 000 
                              
                           
                           
                              
                                 102 500 
                              
                           
                           
                              
                                 100 900 
                              
                           
                           
                              
                                 103 400 
                              
                           
                           
                              
                                 109 600 
                              
                           
                        
                              Dong
                           
                           
                              500 (0,5 %)
                           
                           
                              600 (0,6 %)
                           
                           
                              500 (0,5 %)
                           
                           
                              1 300  (1,2 %)
                           
                           
                              1 300  (1,2 %)
                           
                        
                              Eneco
                           
                           
                              1 500  (1,3 %)
                           
                           
                              2 200  (2,2 %)
                           
                           
                              1 500  (1,5 %)
                           
                           
                              2 600  (2,5 %)
                           
                           
                              4 900  (4,4 %)
                           
                        
                              Nuon
                           
                           
                              13 400  (11,9 %)
                           
                           
                              13 100  (12,8 %)
                           
                           
                              17 100  (17 %)
                           
                           
                              13 900  (13,4 %)
                           
                           
                              13 700  (12,5 %)
                           
                        
                              Más villamosenergia-termelők
                           
                           
                              97 500  (86,3 %)
                           
                           
                              86 600  (84,5 %)
                           
                           
                              81 800  (81 %)
                           
                           
                              85 700  (82,8 %)
                           
                           
                              89 700  (81,8 %)
                           
                        
                              
                                 Hagyományos
                              
                           
                           
                              
                                 101 000 
                              
                           
                           
                              
                                 90 000 
                              
                           
                           
                              
                                 88 900 
                              
                           
                           
                              
                                 91 600 
                              
                           
                           
                              
                                 96 400 
                              
                           
                        
                              Dong
                           
                           
                              […] (*1)
                              
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              Eneco
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              Nuon
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              Más villamosenergia-termelők
                           
                           
                              86 900  (86,1 %)
                           
                           
                              75 500  (83,9 %)
                           
                           
                              71 400  (80,3 %)
                           
                           
                              75 900  (82,9 %)
                           
                           
                              79 400  (82,3 %)
                           
                        
                              
                                 Megújuló
                              
                           
                           
                              
                                 12 000 
                              
                           
                           
                              
                                 12 500 
                              
                           
                           
                              
                                 12 000 
                              
                           
                           
                              
                                 11 800 
                              
                           
                           
                              
                                 13 200 
                              
                           
                        
                              Dong
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              Eneco
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              Nuon
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              Más villamosenergia-termelők
                           
                           
                              10 600  (88,4 %)
                           
                           
                              11 100  (88,5 %)
                           
                           
                              10 400  (86,4 %)
                           
                           
                              9 800  (82,7 %)
                           
                           
                              10 300  (77,9 %)
                           
                        
            
                  (34)
               
               
                  A holland hatóságok 2017. szeptember 25-én további adatokat nyújtottak be. Ezek összefoglalását az alábbi táblázat tartalmazza.
                  
                              Üzemeltető
                           
                           
                              Piaci részesedés
                           
                           
                              2013
                           
                           
                              2014
                           
                           
                              2015
                           
                        
                              Delta
                           
                           
                              Termelés:
                              Teljesítmény:
                           
                           
                              […]
                           
                           
                              […]
                           
                           
                              […]
                           
                        
                              DONG
                           
                           
                              Termelés:
                              Teljesítmény:
                           
                           
                              […]
                           
                           
                              […]
                           
                           
                              […]
                           
                        
                              EDF
                           
                           
                              Termelés:
                              Teljesítmény:
                           
                           
                              […]
                           
                           
                              […]
                           
                           
                              […]
                           
                        
                              Eneco
                           
                           
                              Termelés:
                              Teljesítmény:
                           
                           
                              […]
                           
                           
                              […]
                           
                           
                              […]
                           
                        
                              NUON
                           
                           
                              Termelés:
                              Teljesítmény:
                           
                           
                              […]
                           
                           
                              […]
                           
                           
                              […]
                           
                        
            
                  (35)
               
               
                  Mind a kérelmezők (26), mind a holland hatóságok által szolgáltatott adatok azt mutatják, hogy más villamosenergia-termelők, amelyek összesített piaci részesedése megközelítőleg 70 és 80 % közé esik, nem tartoznak a közbeszerzési törvény hatálya alá.
               
            
                  (36)
               
               
                  E határozat célja annak megállapítása, hogy a villamos energia előállítása és nagykereskedelme ki van-e téve olyan szintű versenynek (a szabad hozzáférésű piacokon), amely biztosítja, hogy a 2014/25/EU irányelvben meghatározott részletes beszerzési szabályok által teremtett fegyelem hiányában is átláthatóan, megkülönböztetéstől mentesen, az ajánlatkérő számára a gazdaságilag legelőnyösebb megoldás kiválasztását lehetővé tevő módon történjenek az érintett tevékenységek végzéséhez szükséges beszerzések.
               
            
                  (37)
               
               
                  A villamos energia előállítása és nagykereskedelmi értékesítése tekintetében a fenti tények úgy értelmezhetők, hogy a közbeszerzési törvény hatálya alá tartozó piaci szereplők közvetlenül ki vannak téve a versenynek.
               
            b)   Egyéb tényezők
      
      
                  (38)
               
               
                  Hollandiában a behozatal a teljes villamosenergia-ellátás és -fogyasztás 28 %-át teszi ki. Ez az arány például magasabb, mint amekkora Olaszország villamosenergia-behozatala (13,4 %) volt az olasz villamosenergia-termelés piacának értékelésekor (27). A Bizottság úgy találta, hogy a behozatal támogató hatást fejt ki a versenyre, ami csak javulni fog, ha további rendszerösszekötő kapacitás válik majd elérhetővé. A holland villamosenergia-piac behozatalának nagyságrendje megerősíti azt a következtetést, hogy a holland villamosenergia-termelés piacán működő ajánlatkérők ki vannak téve a versenynek.
               
            
                  (39)
               
               
                  A nagykereskedelmi piac likviditásának a nemzeti versenyhatóság, az ACM vizsgálata szerinti mértéke (28), valamint a holland kiegyenlítő piac működése nem ellentétes azzal a következtetéssel, hogy a holland villamosenergia-termelés piacán működő ajánlatkérők ki vannak téve a versenynek.
               
            4.   KÖVETKEZTETÉSEK
      
      
                  (40)
               
               
                  A fent megvizsgált tényezők tekintetében a versenynek való közvetlen kitettségre vonatkozó, a 2014/25/EU irányelv 34. cikkében megállapított feltétel a villamos energia Hollandiában történő előállítása és nagykereskedelmi értékesítése tekintetében az ajánlatkérők szempontjából teljesítettnek tekintendő.
               
            
                  (41)
               
               
                  Ezenkívül, mivel a piachoz való korlátlan hozzáférés feltétele teljesítettnek tekinthető, a 2014/25/EU irányelv nem alkalmazandó abban az esetben, ha az ajánlatkérők a villamos energia Hollandiában történő előállítására és nagykereskedelmi értékesítésére ítélnek oda megbízást, illetve ha ezen tevékenységeknek az érintett földrajzi területen belüli folytatására írnak ki tervpályázatot.
               
            
                  (42)
               
               
                  E határozat alapját a kérelmezők és a holland hatóságok által benyújtott információk alapján a 2017 januárja és 2017 novembere között fennálló jogi és ténybeli helyzet képezi. Amennyiben a jogi vagy ténybeli helyzetben beálló jelentős változások miatt a 2014/25/EU irányelv 34. cikkének alkalmazhatóságára vonatkozó feltételek már nem teljesülnek, e határozat felülvizsgálható.
               
            
                  (43)
               
               
                  A Bizottság emlékeztet arra, hogy a 2014/23/EU európai parlamenti és tanácsi irányelv (29) 16. cikke az irányelv alkalmazása alóli mentességet biztosít a közszolgáltató ajánlatkérők által odaítélt koncessziók tekintetében olyan esetekben, amikor a 2014/25/EU irányelv 35. cikkével összhangban megállapítást nyert, hogy abban a tagállamban, amelyben az említett koncessziós tevékenység teljesítésére sor kerül, a tevékenység az említett irányelv 34. cikkével összhangban versenynek közvetlenül kitettnek minősül. Mivel megállapításra került, hogy a villamos energia előállítása és nagykereskedelme verseny tárgyát képezi, az e tevékenységek Hollandiában történő teljesítésének lehetővé tételét célzó koncessziós szerződések kizárásra kerülnek a 2014/23/EU irányelv alkalmazási köréből.
               
            
                  (44)
               
               
                  Az e határozatban foglalt intézkedések összhangban vannak a közbeszerzési tanácsadó bizottság véleményével,
               
            ELFOGADTA EZT A HATÁROZATOT:
      1. cikk
      A 2014/25/EU irányelv nem alkalmazandó az ajánlatkérő felek által odaítélt a villamos energia termelésére és nagykereskedelmi értékesítésére feljogosító szerződések teljesítésére Hollandiában.
      2. cikk
      Ennek a határozatnak a Holland Királyság a címzettje.
      
         Kelt Brüsszelben, 2017. december 12-én.
         
            
               a Bizottság részéről
            
            Elżbieta BIEŃKOWSKA
            
               a Bizottság tagja
            
         
      
      
         (1)  HL L 94., 2014.3.28., 243. o.
      
      
         (2)  Ideértve:
      
                  1.
               
               
                  A DONG Energy Wind Power A/S (leányvállalatainak) tevékenységét, amely a DONG 100 %-os tulajdonában lévő közvetett leányvállalat. Ez a jogalany is benyújtotta hivatalosan a mentességi kérelmet a DONG nevében.
               
            
                  2.
               
               
                  A DONG Energy Netherlands B.V tevékenységét, amely közvetve 50 %-os részesedéssel rendelkezik az Enecogen erőműben.
               
            
         (3)  Lásd a COMP/M.7068 sz. ügyet.
      
         (4)  Az Európai Parlament és a Tanács 2009/72/EK irányelve (2009. július 13.) a villamos energia belső piacára vonatkozó közös szabályokról és a 2003/54/EK irányelv hatályon kívül helyezéséről (HL L 211., 2009.8.14., 55. o.).
      
         (5)  Wet van 12-7-2012, Stb. 2012, 334 en Inwerkingtredingsbesluit van 12-7-2012, Stb. 2012, 336.
      
         (6)  A Tanács 139/2004/EK rendelete (2004. január 20.) a vállalkozások közötti összefonódások ellenőrzéséről (az EK összefonódás-ellenőrzési rendelete) (HL L 24., 2004.1.29., 1. o.).
      
         (7)  A T-463/14 sz., Österreichische Post AG kontra Bizottság ügyben hozott 2016. április 27-i ítélet, EU:T:2016:243, 28. pont.
      
         (8)  A kérelem szerint csak a Delta, a DONG, az EDF, az Eneco és a Nuon minősül a 2014/25/EU irányelv 4. cikke értelmében közszolgáltató ajánlatkérőnek, ezért a közbeszerzési szabályok hatálya alá tartoznak.
      
         (9)  COMP/M.4110 – E.ON/ENDESA ügy, 2006. április 25., 3. o., 10. és 11. pont.
      
         (10)  COMP/M.3696 – E.ON/MOL ügy, 2005. január 21., 223. pont, COMP/M.5467 – RWE/ESSENT ügy, 2009. június 23., 23. pont.
      
         (11)  Az ACM 6015. számú Nuon/Essent ügyben hozott 2007. május 21-i határozata, 53. pont.
      
         (12)  Nuon/Essent, 14., 174. pont.
      
         (13)  Ezen túlmenően az ACM megjegyezte, hogy a végfelhasználók számára a villamos energia pontos forrása már nem követhető nyomon. A származási garanciákkal kapcsolatban bizonyos mértékű nyomon követhetőség fennállhat, de magának a (vég)felhasználó által megvásárolt villamos energiának a forrása így sem követhető nyomon.
      
         (14)  A Bizottság 2012/218/EU végrehajtási határozata (2012. április 24.) a hagyományos energiaforrásokból előállított villamos energia németországi előállításának és nagykereskedelmi értékesítésének a vízügyi, energiaipari, közlekedési és postai ágazatban működő ajánlatkérők beszerzési eljárásainak összehangolásáról szóló 2004/17/EK európai parlamenti és tanácsi irányelv alkalmazása alóli mentesítéséről (HL L 114., 2012.4.26., 21. o.) és a Bizottság 2012/218/EU végrehajtási határozata (2012. szeptember 26.) a hagyományos energiaforrásokból előállított villamos energia Olaszország északi és déli makroövezeteiben történő előállításának és nagykereskedelmi értékesítésének a vízügyi, energiaipari, közlekedési és postai ágazatban működő ajánlatkérők beszerzési eljárásainak összehangolásáról szóló 2004/17/EK európai parlamenti és tanácsi irányelv alkalmazása alóli mentesítéséről és a 2010/403/EU bizottsági határozat módosításáról (HL L 271., 2012.10.5., 4. o.).
      
         (15)  Az SDE+ támogatási rendszert 2015-ben összeegyeztethetőnek tekintették az állami támogatásokra vonatkozó uniós szabályokkal, mivel a verseny torzulását minimálisra korlátozza – lásd SA.39399 (2015/N).
      
         (16)  COMP/M.5467 ügy, C(2009) 5177.
      
         (17)  RWE/Essent, 32. pont
      
         (18)  Az ACM 5098/E.ON–NRE ügyben hozott határozata; az ACM 3386/Nuon – Reliant Energy Group ügyben hozott határozata.
      
         (19)  A holland versenyhatóság (NMa) 2006 novemberében közzétett, „Az energiapiacokon megjelenő piaci koncentráció jövőbeli kilátásait” felvázoló dokumentumának 139. pontja.
      
         (20)  Uo., 139. pont.
      
         (21)  Uo., 29. és 72. pont, valamint a Nuon/Reliant ügyben a 4. lábjegyzetben hivatkozott korábbi fogalommeghatározás: „A szupercsúcsidő a munkanapokon 8:00 és 20:00 közé eső időszakra vonatkozó villamosenergia-igény.”
      
      
         (22)  Uo., 139. pont. RWE/Essent, 91. pont.
      
         (23)  2012/218/EU végrehajtási határozat és 2012/539/EU végrehajtási határozat.
      
         (24)  Centraal Bureau voor de Statistiek, „Elektriciteit in Nederland”, 2015. február, lásd https://www.cbs.nl/nl-nl/publicatie/2015/07/elektriciteit-in-nederland.
      
         (*1)  Bizalmas információ.
      
         (25)  http://statline.cbs.nl/Statweb/publication/?DM=SLNL&PA=00377&D1=a&D2=701,712,714-715,718,729,731-732&HDR=G1&STB=T&VW=T (forrás: CBS).
      
         (26)  A kérelem 5.2.3. bekezdése szerint.
      
         (27)  A Bizottság 2010/403/EU határozata (2010. július 14.) Olaszország északi makroövezetében a villamos energia előállításának és nagykereskedelmi értékesítésének, valamint Olaszországban a villamos energia közép-, nagy- és igen nagy feszültségű hálózatra kapcsolt végfogyasztók számára történő kiskereskedelmi értékesítésének a vízügyi, energiaipari, közlekedési és postai ágazatban működő ajánlatkérők beszerzési eljárásainak összehangolásáról szóló 2004/17/EK európai parlamenti és tanácsi irányelv alkalmazása alóli mentesítéséről (HL L 186., 2010.7.20., 44. o.), (11) preambulumbekezdés.
      
         (28)  A 2014-ben közzétett legfrissebb likviditási jelentésében az ACM arra a következtetésre jutott, hogy a villamos energia nagykereskedelmi piacának likviditása (pl. nagyobb volumenű kereskedelmi forgalom, alacsonyabb áringadozás, valamint a vételi és eladási ár közötti kisebb különbözet) a 2009 és 2013 közötti időszakban emelkedett. Az ACM azt is megjegyezte, hogy a napon belüli termékekkel kapcsolatos tranzakciók száma 2013-ban több mint kétszeresére emelkedett 2012-höz képest.
      
         (29)  Az Európai Parlament és a Tanács 2014/23/EU irányelve (2014. február 26.) a koncessziós szerződésekről (HL L 94., 2014.3.28., 1. o.).